بایراکتار ت‌ب۲ آراجلاری، ام‌آی‌تی تکنالجی ریویو درگیسی طرفیندن ۲۰۲۳-جو ایلین یئنی بیر یول آچان تکنولوژیلری آراسین‌دا گؤستریلدی.
بایکار باش مودورو حالوک بایراکتار، تییتر حسابیندان ائتدیگی پایلاشیمدا،
"دونیانین ان اؤنملی تکنولوژی قایناقلاریندان بیری اولان ام‌آی‌تی تکنالجی ریویو درگیسی، میللی سیهالاریمیز بایراکتار ت‌ب۲لری ۲۰۲۳-جو ایلین یئنی بیر یول آچان تکنولوژیلری آراسیندا گؤستردی" ایفاده‌سینی ایشلتدی.
ام‌آی‌تی تکنالجی ریویو درگیسینین اینترنت سایتیند‌ا، بایراکتار ت‌ب۲ کیمی تورک یاپیمی اولان اوچاقلارین، اینسانسیز اوچاقلارین ساواشداکی رولونو اؤنملی اؤلچوده گئنیشلتدیگی بیلدیریلدی.
درگینین اینترنت سایتیندا بایراکتار ت‌ب۲‌لرله باغلی آشاغی‌داکی دگرلندیرمه‌لر یئر آلدی:
"ت‌ب۲ یاواش اوچان بیر گؤوده‌ده بیر آرایا گتیریلمیش کیفایت قدر یاخشی پارچالاردان اولوشان بیر کلکسیوندور. ساعاتدا ۱۳۸ میل سرعته چاتابیلیر و تخمیناً ۱۸۶ میللیک بیر رابطه آرالیغینا صاحیبدیر. بایکار، ۲۷ ساعات هاوادا قالابیله‌جگینی سؤیله‌ییر.
آنجاق ت‌ب۲، یئر مرکزلری ایله ویدئو پایلاشابیله‌ن کامئرالارلا بیرلشدیریلدیکده هم قانادلارین‌دا داشیدیغی لیزر گۆدوملو بومبالاری هدفله‌مک هم ده یئردن توپچو آتشلارینی یؤنلندیرمه‌یه کؤمک ائتمک اوچون گوجلو بیر آراج حالینا گلیر".
